Moskvada o‘tkinchi yonayotgan xonadondan uch kishini olib chiqdi

Moskva janubi-sharqida o‘tkinchi yonayotgan xonadondan uch kishini olib chiqdi, deb yozadi “Interfaks” favqulodda vaziyatlar vazirligining poytaxt boshqarmasiga tayanib.

Hodisa 1-may, yakshanba kuni turar-joyning ikkinchi qavatida sodir bo‘lgan. Yong‘indan jami olti kishi qutqarib qolindi — ularning uch nafari voqea guvohi tomonidan, yana uch kishi Moskva o‘t o‘chiruvchilari tomonidan qutqarilgan.
Yong‘in-qutqaruv bo‘linmasi yetib kelguniga qadar, o‘tkinchi derazadan yordam so‘rab murojaat qilgan oilaga yordamga shoshgan. U binoning tashqi quvuri orqali bo‘g‘ot (deraza ustidagi soyabon)ga chiqib olgan hamda ayol va ikki nafar yosh bolani uydan olib chiqqan.
Yong‘inda bir kishi halok bo‘lgan.